**QI GROUP získal druhé miesto v súťaži Sodexo Zamestnávateľ roka**

Spoločnosť QI GROUP a. s., ktorá sa zaoberá vývojom informačného systému QI, minulý týždeň uspela **v súťaži Sodexo Zamestnávateľ roka**. Na slávnostnom vyhlásení prevzala **druhú cenu za Juhomoravský kraj** v kategórii do 500 zamestnancov.

Titul Zamestnávateľ roka, ktorý už 19 rokov udeľuje Klub zamestnávateľov, vypovedá o výborných pracovných podmienkach, stabilnom zázemí a nízkej fluktuácii zamestnancov v ocenených spoločnostiach. Hodnotí sa podľa medzinárodnej metodiky Saratoga – tá zohľadňuje ukazovatele controllingového charakteru od odmeňovania cez vzdelávanie a možnosti rozvoja zamestnancov až po ekonomické výsledky. „*Účasť v súťaži nám prináša cennú spätnú väzbu, ktorú určite využijeme aj pri nábore – náš systém totiž neustále rozvíjame, a preto* ***aktuálne posilňujeme vývojové oddelenie***,“ hovorí generálny riaditeľ QI GROUPu Tomáš Smutný. Spoločnosť bola založená v roku 2000 pod pôvodným názvom DC Concept a. s. Jej komplexný informačný systém je vhodný pre väčšinu odborov. Každý deň s ním pracuje cca 35 000 užívateľov z približne 1 000 firiem, ktorým výrazne uľahčuje prácu. Produkt je 17 rokov dostupný aj na slovenskom trhu.